**SHPALLJE KONKURSI**

Ministria e Kulturës, në kuadër të realizimit te projektit kulturor “Inventarizimi i Trashëgimisë Kulturore Jomateriale në qarqet, Shkodër, Korçë dhe Gjirokastër” si edhe faqes Web që do të krijohet për këtë qëllim, shpall:

**Konkursin për realizimin e Logos e cila përfaqëson Trashëgiminë Kulturore Jomateriale.**

**Kriteret e organizimit të Konkursit të Logos së Trashëgimisë Kulturore Marteriale**

1. **Përshkrim i përgjithshëm i Trashëgfimisë Kulturore Jomateriale.**
2. Me “Trashëgimi kulturore jomateriale” kuptojmë praktikat, shfaqjet, shprehjet, njohuritë dhe dijet vepruese – si edhe mjetet, objektet, artefaktet dhe hapësirat kulturore që lidhen me to – të cilat bashkësitë, grupet dhe, në mungesë të tyre, individët i njohin si pjesë të trashëgimisë së tyre kulturore. Kjo trashëgimi kulturore jomateriale, e trashëguar brez pas brezi, rikrijohet në vijimësi prej bashkësive dhe grupeve në funksion të mjedisit, të ndërveprimit me natyrën dhe historinë e tyre dhe u fal ndjenjën e identitetit dhe të vijimësisë, duke ndihmuar kështu në promovimin e respektit për diversitetin kulturor dhe krijimtarinë njerëzore.”

b) Fushat kryesore ku shfaqet “Trashëgimia kulturore jomateriale” janë:

1. traditat dhe shprehjet përmes të folurës, përfshi edhe gjuhën si bartëse të trashëgimisë kulturore jomateriale;
2. artet e spektaklit;
3. praktikat shoqërore, rituale dhe ngjarjet festive;
4. njohuritë dhe praktikat mbi natyrën dhe universin;
5. Artizanati tradicional
6. Në veçanti janë pjesë e trashëgimisë kulturore jomateriale :
* “Tradita”
* “Kënga“
* “Vallja”
* “Zeje & Zakone”
* “Artizanati”
* “Kulinaria”
* “Dijebërja”
* “Legjenda”;
* “Lojëra Popullore”.
* „Melodi“
1. **Qëllimi i inventarizimit te TKJ**

Të invetarizosh trashëgiminë kulturor jomateriale do të thotë të krijosh një sistem të strukturuar të dhënash lidhur me një tërësi elementesh të kësaj trashëgimie, me synim parësor ruajtjen dhe shpëtimin e tyre, por edhe zhvillimin e qëndrueshëm në gjirin e bashkësisë që i zotëron e bashkëvepron, duke siguruar njëkohësisht edhe një akses të sistematizuar në këto të dhëna, mundësisht të lirë, por gjithmonë të dakordësuar me bashkësinë përkatëse.

Ky proces është hapi i parë për ruajtjen e trashëgimisë kulturore jomateriale, duke mundësuar së pari identifikimin e kësaj trashëgimie.

1. **Përse zhvillohet konkursi**

Qëllimi i konkursit është të zgjedhë dizajnin e logos më të mirë me të cilën do të prezantohet faqja Web qe do të ndërtohet për këtë qëllim, por edhe materiale të tjera elektronike ose publicitare që do te krijohen në këtë fushë në vijim.

1. **Pjesëmarrja në konkurs**

Konkursi është kombëtar dhe i hapur për të gjithë të interesuarit.

Çdo pjesëmarrje në konkurs pranon automatikisht të gjitha kriteret e shpallura zyrtarisht nga Ministria e Kulturës.

1. **Realizimi i Logo-s. Karakteristika teknike të saj.**
* Logo**,** veç imazhit figurativ të stilizuar, duhet të kompozohet edhe me shkrimin “**Trashëgimia Kulturore Jomateriale**” i cili duhet të jetë në harmoni stilistike me të.
* Logo duhet të jertë me ngjyra.
* Logo duhet të përmbajë jo më shumë se 3 ngjyra.
* Logo mund të marrë shtytje dhe të përdorë elementë të veçantë nga emblema, motive, dukuri, lojra popullore, zeje etj, që janë përfaqësuese në kulturës popullore shqiptarte.
* Logo duhet të paraqitet në sfond të bardhë apo me ngjyra dhe të dorëzohet në formatet:Pdf dhe Jpg.
* Së bashku me logon, duhet të paraqiten shembuj të përdorimit të saj në materiale mediatike dhe promocionale, të tilla si skenografi, material mediatik, poster, ftesa, spoti televiziv, çertifikata, diploma, medaljoni, etj.

1. **Afati i dorëzimit të propozimeve**

Konkursi është i hapur që nga data Janar 2022 dhe fton të gjithë të interesuarit që të dorëzojnë propozimet e tyre. Afati i fundit për të dorëzuar propozimet është data **06.02.2022**.

Kandidatët duhet t’i paraqesin punimet në adresën e e-mail: info@kultura.gov.al

1. **Vlerësimi i fituesit**

Fituesi i konkursit përcaktohet nga Kolegjiumi i ngritur për këtë qëllim në Ministrinë e Kulturës për projektin Kulturor “Inventarizimi i TKJ në qarqet Shkodër, Korçë dhe Gjirokastër. dhe do të njoftohet brenda 8 ditësh nga mbyllja e afatit të dorëzimit.

**Fituesi** do të vlerësohet me çmimin prej 150.000 lekë.